
SC2019-5782/11.03.2019_________________________________________________                                                                 
EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE
 Privind modificarea tarifelor aferente sortării deșeurilor reziduale și a deșeurilor reciclabile, tarife practicate de operatorul Compania Locală de Termoficare COLTERM SA, în Stația de Sortare Deșeuri 

a municipiului Timișoara
1. Descrierea situației actuale

Prin Hotărârea Consiliului Local al Municipiului Timișoara nr. 496 din 24.10.2018, s-a aprobat delegarea către Compania Locală de Termoficare   COLTERM SA prin atribuire directă,  serviciul de sortare a deșeurilor - Operare și întreținere a Stației de sortare deșeuri din municipiul Timișoara.  
În urma acestei hotărâri,  a fost încheiat Contractul de delegare nr.SC2018-25346/29.10.2018 privind delegarea de gestiune, prin atribuire directă, a serviciului de sortare a deșeurilor - Operare și întreținere a Stației de sortare deșeuri din Municipiul Timișoara.
În condițiile unor noi reglementări legislative cu aplicabilitate  începând cu data de 01.01.2019,  respectiv Hotărârea de Guvern nr. 937/2018 pentru stabilirea salariului de bază minim brut pe țară garantat în plată,  a Hotărârii Consiliului Județean nr. 10/29.01.2019 privind aprobarea modificării Contractului de concesiune nr. 7243/13.06.2013 încheiat între Județul Timiș   prin Consiliul Județean Timiș și Asocierea SC RETIM ECOLOGIC SERVICE SA – SC RER SERVICII ECOLOGICE SRL referitoare la ajustarea  tarifelor, Ordonanța de Urgență a Guvernului nr. 74/2018  privind contribuția pentru economia circulară (CEC) pentru deșeurile municipale destinate a fi eliminate prin depozitare cât și cuantumul acesteia, respectiv 30 lei /tonă pentru anul 2019 și 80 de lei/tonă începând cu anul 2020, solicitările Companiei Locale de Termoficare COLTERM SA nr. 3922 din 22.02.2019, înregistrată la Primăria Municipiului Timișoara cu nr. CM2019-18 din 22.02.2019, nr. 4109 din 26.02.2019 înregistrată la Primăria Municipiului Timișoara  cu nr. CM2019-23 din 26.02.2019, nr. 4539 din 04.03.2019 înregistrată la Primăria Municipiului Timișoara cu nr. CM2019-28 din 04.03.2019  Compania Locală de Termoficare  COLTERM, solicită modificarea tarifelor pentru anul 2019 aferente serviciilor de sortare a deșeurilor reziduale și a deșeurilor reciclabile. 
A fost emisă Dispoziția Primarului nr. 289 din 04.03.2019 privind constituirea Comisiei de analiză a solicitării de modificare a tarifelor aferente sortării deșeurilor reziduale și a deșeurilor reciclabile, tarife practicate de operatorul Compania Locală de Termoficare  COLTERM  SA, în Stația de Sortare Deșeuri a municipiului Timișoara. 
În urma analizării documentelor în ședințele de analiză ale Comisiei,  s-a stabilit că sunt respectate prevederile Ordinului ANRSC nr. 109 din 2007 privind aprobarea Normelor metodologice de stabilire, ajustare sau modificare a tarifelor pentru activitățile specific serviciului de salubrizare a localitaților;
2. Schimbări preconizate și rezultate așteptate
Modificările prevederilor legislative amintite, cu intrare în vigoare de la 1 ianuarie 2019 presupune  încadrarea și respectarea acestora, fapt care trebuie să conducă la     asigurarea  prestării unui serviciu de sortare  performant,  în scopul atingerii ţintelor de conformare asumate de România prin Tratatul de aderare la Uniunea Europeană şi/sau impuse prin regulamentele şi directivele europene transpuse în legislaţia naţională. 

	
	


3. În concluzie, ținând cont de solicitarea Compania Locală de Termoficare   COLTERM SA privind modificarea tarifelor aferente sortării deșeurilor reziduale și a deșeurilor  reciclabile, tarifele practicate în Stația de Sortare Deșeuri a Municipiului Timișoara, de 
Procesul Verbal nr. SC2019-6545 din 18.03.2019  încheiat cu ocazia întrunirii Comisiei numită prin Dispoziția nr. 289 din 04.03.2019 care a analizat documentele depuse de Compania Locală de Termoficare  COLTERM SA   s-a constatat că documentele depuse sunt pe deplin justificate, conform prevederilor Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor  aprobate prin  Ordinul ANRSC nr. 109  din 9 iulie 2007,  propunem aprobarea modificării tarifelor de salubrizare practicate  în Stația de Sortare de către  Compania Locală de Termoficare COLTERM SA.

